Timawit teṭṭef tasga, tedder deg-s tsekla tamaziɣt tallit ɣezzifen nezzeh, ayagi yettban-d deg tugget n tewsatin-is i aɣ-d-yiwḍen s timawit, akken i d-yenna SALHI.M.A:  yessefk ad neḥseb timawit d abrid neɣ d tawil i semrasen imdanen akken ad idiren taɣerma-nsen2. Akken i d-yenna daɣen GUEDJIBA Abdenacer: Tasekla timawit, ugten-t deg-s talɣiwin yemgaraden n yidles aɣerfan, d agraw n wayen akk i d-nnan s umata, s wudem icebḥen, d tin yettwaḥerzen seg tasut ɣer tayeḍ s umeslay3. Akken daɣen tella-d d ugur deg usiweḍ-ines ɣer tira anda ahat ur d-tewwiḍ ara akken tella, ɣef waya yenna-d Mhemmed DJELLAOUI: Timawit teslal-d neɣ tewwi-d aṭas n tneqqiḍin tuzdirin deg wubrid-a n tsekla, acku yettili-d ubeddel ɣef iḍrisen imezwura am akken i ttruḥun-t tikwal deg cfawat n imdanen4.